laion/Wikipedia-Exotic huggingface dataset:
מהירות אווירית מושווית

מהירות אווירית מושווית (באנגלית: Equivalent Air Speed או בראשי תיבות: EAS) הוא נתון מחושב של מהירות אווירית בגובה פני הים ובלחץ סטנדרטי בו הלחץ הדינמי זהה ללחץ הדינמי במהירות האווירית האמיתית ובגובה בו טס המטוס. הנתון שימושי לחישוב תכונות הניהוג של המטוס בכל הגבהים אך לא ניתן להצגה במחוון פשוט. בדרך כלל מהירות האווירית המושווית נמדדת בקשרים, כאשר בשביל להבדיל מהירות זאת ממהירויות אחרות מסמלים אותה ב-KEAS (ראשי תיבות של:"Knots Equivalent Air Speed"). ניתן להציג את היחס היוצר את הערך על ידי המשוואה הבאה: E A S = T A S × ρ ρ 0 {\displaystyle EAS=TAS\times {\sqrt {\frac {\rho }{\rho _{0}}}}} כאשר: ρ {\displaystyle \rho \,} - צפיפות האוויר בגובה המדידה. ρ 0 {\displaystyle \rho _{0}\,} - צפיפות האוויר הסטנדרטית בגובה פני הים (1.225 קילוגרם למטר מעוקב). TAS - מהירות אווירית אמיתית. EAS - מהירות אווירית מושווית. המשוואה הבאה מתארת את המהירות האוויר המושווית כפונקציה של לחץ דינמי: E A S = 2 q ρ 0 {\displaystyle EAS={\sqrt {\frac {2q}{\rho _{0}}}}} כאשר: ρ 0 {\displaystyle \rho _{0}\,} - צפיפות האוויר הסטנדרטית בגובה פני הים (1.225 קילוגרם למטר מעוקב). q {\displaystyle {q}\,} - לחץ דינמי המחושב על פי: q = 1 2 ρ v 2 {\displaystyle q={\tfrac {1}{2}}\,\rho \,v^{2}} כמו כן ניתן לתאר את המהירות האוויר המושווית כפונקציה של מספר מאך על פי: E A S = a 0 M P P 0 {\displaystyle EAS={a_{0}}M{\sqrt {P \over P_{0}}}} כאשר: a 0 {\displaystyle {a_{0}}\,} - מהירות הקול הסטנדרטית בטמפרטורה של 15 מעלות צלזיוס (661.47 קשר) M {\displaystyle M\,} - מספר מאך P {\displaystyle P\,} - לחץ סטטי P 0 {\displaystyle P_{0}\,} - לחץ סטנדרטי בגובה פני הים (1013.25 hPa) מהירות אווירית מהירות אווירית מתוקנת מהירות אווירית אמיתית מתוך AOE 4124 Configuration Aerodynamics
חתול סומלי

החתול הסומלי (Somali) הוא חתול אביסיני אלא שפרוותו ארוכה יותר. למרות שמו מקור החתול הסומלי הוא באוסטרליה. מקור השם הוא על שם סומליה שבאפריקה. החתול הסומלי משתייך למשפחת החתולים בעלי שיער באורך בינוני. מקור החתול הסומלי הוא באוסטרליה, אך הוא בעצם וריאציה של החתול האמביסני השייך לקבוצת החתולים קצרי השיער, אלא שיש לגזע פרווה ארוכה יותר. הגן האחראי על הפרווה הארוכה הוא גן רצסיבי. החתול הסומלי בעל הפרווה הארוכה יותר נחשב נחות  במהלך השנים 1920 עד 1930 אך מעמדו  השתנה כאשר ב-1960 מרביע אמריקאי הצליח להרביע מספר פעמים חתולה מגזע אמביסני באופן עקבי, וכך נוצר גזע החתול הסומלי. החתולים האמבסינים בעלי הפרווה הארוכה התגלו בבתי הרבעה של אמבסינים. משערים כי גן הפרווה הארוכה הרציסיבי הגיע לחתולים האמבסינים במהלך מלחמת העולם השנייה, אז היה מחסור באמביסינים והרביעו אותם עם גזע זר ולא ידוע, אך זה אינו וודאי. מבנה הגוף של החתול הסומלי בינוני, ומשקלו נע בין 2.5 ל-4 קילוגרמים. לחתול הסומלי יש מראה "שועלי" בזכות הפרווה הארוכה, האוזניים הארוכות והזקורות והעיניים המלוכסנות מעט. זנב החתול הסומלי בצורת מניפה. גורי הגזע מתבגרים ומגיעים לגודלם המלא בגיל 18 חודשים. לחתולים הסומלים יש בעיות גנטיות, בעיקר בעיות שיניים, אך אלו נעלמו בין השנים 1990–2006 בזכות הרבעה בטוחה. הנקבה מגזע זה ממליטה 4-3 גורים בכל המלטה. פרוותו של הסומלי "טיקית" כלומר יש בה כמה גוונים. חום זהוב הוא הצבע הנפוץ ביותר בפרווה של הסומלי בשילוב טיקים שחורים. קשת הצבעים שיכולים להימצא בחתול הסומלי מונה כ - 28 גוונים וביניהם: כחול, כסף, לילך, שוקולד, אדום שמנת ועוד. החתול הסומלי הוא נוח, סקרן ומלא חיים, בדומה לאופיו של החתול האמבסיני. החתול הסומלי מלא אנרגיה, אוהב לשחק וזקוק לתשומת לב רבה, הוא אוהב, חכם, ואינו אוהב להיות סגור בבית. אורך הפרווה הארוכה של החתול הסומלי משפיע על דרכי הטיפול והטיפוח שלו, ולכן בניגוד לחתול האמבסיני טיפוח השיער של החתול הסומלי מצריך הברשות תכופות. למרות אורך הפרווה הם אינם משירים שיער. מדיה וקבצים בנושא חתול סומלי בוויקישיתוף אקיטה- החתול בעל המראה השועלי, סומלי ביו פט- תיאור היסטוריה ותכונות החתול הסומלי אקיטה ביו פט
קאמי ארנסט

קאמי ארנסט (בצרפתית: Camille Ernst; ‏1900, סלסטה – 1983, פריז) היה מושל מחוז וחסיד אומות העולם מצרפת. ארנסט נולד למשפחה קתולית מאלזס. הוא למד באגנו, בשטרסבורג ובפריז. בשנת 1924 מונה לתפקיד מורה בבית הספר האלזסי (צר') ברובע השישי של פריז. לאחר מכן מונה לתפקידים בכירים במשרדי המושל באזורים במזרח צרפת, בהם אלזס, אורן ומז. בעת כיבוש צרפת על ידי גרמניה הנאצית היה ארנסט בתפקיד פקידותי במחוז בר-לה-דוק. הוא סירב להכיר בכיבוש הגרמני וקרא לאוכלוסייה להתנגד בדרכים לא אלימות. ב-14 ביולי 1940, יום העצמאות הצרפתי, תלה את דגל צרפת על בניין המושלות וקרא לתושבי העיר להתכנס ליד אנדרטה להנצחת חללי צרפת במלחמה. בתגובה נאסר, נשפט על ידי בית דין צבאי גרמני, ונדון לשמונה ימי מאסר ולקנס. לאחר שחרורו הוחרם רכושו והוא גורש על ידי הגרמנים לדרום צרפת. הוא היה חבר תנועת ההתנגדות הצרפתית. משטר וישי מינה אותו בספטמבר 1940 לפקיד בכיר במחוז ארו והוא פעל ממונפלייה. בתפקידו זה היה ראש הז'נדרמריה, תפקיד שאפשר לו להיות מעורב בהצלת חייהם של מספר יהודים. בין היתר הציל את חייו של יהודי גרמני שעמד בפני גירוש, על ידי "מעצרו" בבית סוהר. כמו כן הזהיר מראש מספר יהודים בעת שהוצאו נגדם צווי מעצר, ואלה הסתתרו. בנובמבר 1942, עם פלישת גרמניה לדרום צרפת וכיבוש אזור השליטה של משטר וישי, סיפק ארנסט סיוע ליהודים גרמנים שהתגוררו באזור המחוז שבשליטתו. הוא סייע להם במידע וכן הודיע להם על מקומות מסתור בטוחים באזור. במקביל החל בפעולות של יצירת קשר עם תנועת ההתנגדות הצרפתית. הוא פעל במרסיי עם אנשי מחתרת שמוצאם היה מאלזס, כמותו. הוא סייע בהברחת צעירי מחתרת צרפתים לספרד. הוא סיפק תעודות זהות מזויפות לאסירים, עריקים, זרים שנמלטו מפני מעצר על ידי הכובש הגרמני, וכן יהודים. בין היתר סייע בשחרורם של מאות ילדים יהודים שנכלאו במחנות ריכוז גרמניים בדרום צרפת וסייע בארגון העברתם למוסדות הצלה יהודיים, בהם מוסדות שהסתייעו בקונסיסטוריה המרכזית של יהודי צרפת. בפברואר 1943 נעצר ארנסט על ידי שלטונות וישי, שכעת קיבלו את הוראותיהם ישירות מהגסטפו במונפלייה. הוא שוחרר לאחר שמונה ימים, אך פוטר מעבודתו וסמכויותיו נשללו. באפריל מונה לתפקיד מנהלתי זוטר יותר במרסיי, משם המשיך בפעולות ההצלה שלו, אך בנובמבר נעצר שוב ונכלא בבית סוהר במרסיי, ומשם הועבר למחנה הריכוז קומפיין שמצפון לפריז. הוא גורש למחנה הריכוז דכאו אך שוחרר על ידי הכוחות האמריקניים ב-8 במאי 1945. לאחר שחרור צרפת שב ארנסט לתפקיד מושל מחוז וכיהן במחוז ארדן. הוא סייע בשיקום האזור ובייצוב הממשלה הזמנית של הרפובליקה הצרפתית. הוא היה מושל מחוז אן וכן מושל באלג'יר. משם שלח דיווחים על תנועות מחתרת שלימים היוו את הכוח האלג'יראי הלוחם במלחמת העצמאות של אלג'יריה. עם שובו לצרפת היה ארנסט מושל במספר מחוזות ברחבי צרפת. במקביל סייע בגיבוש מערכת חבלי צרפת. בסוף הקריירה הציבורית שלו היה בעל תפקיד בכיר במשרד הפנים. בשנת 1965 תמך בשרל דה גול בבחירות לנשיאות. בשנת 1971 הוכר ארנסט על ידי יד ושם בתור חסיד אומות העולם. על שמו נקראה כיכר במונפלייה, לא רחוק מבית הכנסת "מזל טוב" בעיר. פעילותו של ארנסט להצלת יהודים, באתר יד ושם (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קאמי ארנסט".
לוקאס הינטרזיר

לוקאס הינטרזיר (בגרמנית: Lukas Hinterseer; נולד ב-28 במרץ 1991) הוא כדורגלן אוסטרי המשחק כחלוץ בהנזה רוסטוק. הינטרזיר הוא נכדו של האלוף האולימפי בסקי אלפיני, ארנסט הינטרזיר. עונתו הראשונה של הינטרזיר במסגרת קבוצה בכירה, 2009-2010, הייתה מוצלחת ביותר, לאחר שהעפיל יחד עם קבוצתו ואקר אינסברוק מההליגה האוסטרית הראשונה לעבר הבונדסליגה האוסטרית. בשנת 2012 הושאל לוקאס פעמיים לתקופות קצרות, לקבוצות לוסטנאו 07 ופירסט וינה. ב-6 במאי 2014 חתם על חוזה תלת-שנתי במועדון הגרמני אינגולשטאדט 04. בעונת הבכורה שלו בקבוצה, 2014/15, העפיל הינטרזיר עם אינגולשטאדט אל הבונדסליגה מהמקום הראשון, כאשר הוא מבקיע תשעה שערי ליגה. בעונת 2015/16 הינטרזיר הציג יכולת טובה והיה חלק מעונה מפתיעה של אינגולשטאדט, שסיימה במקום ה-11, במרחק גדול ממאבקי התחתית שחזו עבורה בתחילת העונה. בעונת 2016/17 נשרו אינגולשטאט והינטרזיר לליגת הבונדסליגה השנייה. בקיץ 2017 חתם הינטרזיר בבוכום מהבונדסליגה השנייה. הינטרזיר רשם שתי עונות מוצלחות בבוכום, בהן הבקיע 14 ו-18 שערים, אך לא הצליח להעפיל עם הקבוצה לבונדסליגה. בקיץ 2019 עזב הינטרזיר את בוכום וחתם בהמבורג מהבונדסליגה השנייה. במחזור השלישי של עונת 2019/20, הבקיע הינטרזיר את שערו הראשון בהמבורג, שהיה שער ניצחון נגד קבוצתו הקודמת בוכום, במשחק שהסתיים בתוצאה 0–1. הינטרזיר ערך את הופעת הבכורה שלו במדי נבחרת אוסטריה ב-נובמבר 2013, בניצחון 0–1 מול ארצות הברית. הוא נכלל על סגל הנבחרת האוסטרית לטורניר הגמר של יורו 2016, בו כשלו האוסטרים להעפיל משלב הבתים. עם אינגולשטאדט 04: אליפות הבונדסליגה השנייה: 2014/15 מדיה וקבצים בנושא לוקאס הינטרזיר בוויקישיתוף לוקאס הינטרזיר, באתר Transfermarkt לוקאס הינטרזיר, באתר Fussballdaten.de (בגרמנית) לוקאס הינטרזיר, באתר Soccerway לוקאס הינטרזיר, באתר WorldFootball.net לוקאס הינטרזיר, באתר National Football Teams לוקאס הינטרזיר, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
זלקובה

זלקובה (שם מדעי Zelkova) היא סוג בעל שישה מינים של עצים נשירים במשפחת האולמוסים מישיים. העץ גדל באופן טבעי בדרום אירופה, בדרום-מערב אסיה ובמזרחה. העצים מגוונים בגודלם החל משיחים ועד לעצים בגובה של 35 מטרים. עלי העץ נושרים בחורף וגדלים באביב ובקיץ, והם בעלי שוליים משוננים, אך - בניגוד לשאר עצי האולמוס - עם בסיס סימטרי לחוד העלה. פרי העץ הוא בית גלעין יבש דומה בצורתו לאגוז, והוא נוצר יחידי בכל עלה ועלה, בתוך הפטוטרת. עץ הזלקובה דחוס ועל כן משמש לייצור רהיטים. חלק ממיני הזלקובה משמשים גם לצמחי נוי. מדיה וקבצים בנושא זלקובה בוויקישיתוף זלקובה, באתר ITIS (באנגלית) זלקובה, באתר NCBI (באנגלית) זלקובה, באתר Tropicos (באנגלית) זלקובה, באתר GBIF (באנגלית) זלקובה, באתר IPNI (באנגלית) זלקובה, באתר אנציקלופדיה בריטניקה (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
מוקדמות מונדיאל 1970 - אירופה

75 נבחרות לאומיות נרשמו למוקדמות מונדיאל 1970, והתחרו על 16 מקומות בטורניר הגמר. מקסיקו, המארחת, ואנגליה, האלופה המכהנת, העפילו אוטומטית והותירו 14 מקומות לשאר הנבחרות. לאירופה (אופ"א) הוקצו 9 מקומות, מתוכם אחד לאלופת העולם אנגליה ועל השאר התחרו 29 נבחרות. פיפ"א דחתה את בקשת ההרשמה של אלבניה. 29 הנבחרות הנותרות חולקו לשלושה בתים בני שלוש נבחרות כל אחד ולחמישה בתים בני ארבע נבחרות כל אחד, ובסך הכל לשמונה בתים. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה. הופסק בדקה ה-50 בגלל ערפל. המשחק החוזר נערך ב-15 באוקטובר 1969
מוקדמות מונדיאל 1970 - אפריקה

75 נבחרות לאומיות נרשמו למוקדמות מונדיאל 1970, והתחרו על 16 מקומות בטורניר הגמר. מקסיקו, המארחת, ואנגליה, האלופה המכהנת, העפילו אוטומטית והותירו 14 מקומות לשאר הנבחרות. לראשונה בתולדות הטורניר קיבלו מנצחות הטורניר באפריקה מקום ישיר במונדיאל. ל-CAF‏ הוקצה מקום אחד, עליו התמודדו 13 נבחרות. פיפ"א דחתה את בקשת ההרשמה של גינאה וזאיר, דבר שהותיר 11 נבחרות. פיפ"א דחתה את בקשת ההרשמה של גינאה וזאיר. המשחקים התנהלו בשלושה סבבים: סיבוב ראשון: גאנה העפילה אוטומטית לסיבוב הבא. 10 הנבחרות הנותרו חולקו לחמישה זוגות ושיחקו במשחקי נוקאאוט בשיטת בית-חוץ. הנבחרת המנצחת (לפי התוצאה המצטברת בסיכום שני המשחקים) העפילה לסיבוב השני. סיבוב שני: 6 הנבחרות שיחקו בשלושה משחקי נוקאאוט בשיטת בית-חוץ. הנבחרת המנצחת העפילה לסיבוב הגמר. סיבוב הגמר: 3 הנבחרות שיחקו אחת נגד השנייה בשיטת בית-חוץ. הנבחרת הראשונה בבית העפילה למונדיאל. סודאן העפילה לסיבוב השני כיוון שהבקיעה יותר שערים במשחק השני, למרות שהתוצאה בסיכום המשחקים הייתה 6 - 6. התוצאה בסיכום שני המשחקים הייתה תיקו 2 - 2, ומאחר שלא ניתנה הארכה במשחק השני נערך משחק פלייאוף מכריע במיקום נייטרלי. מרוקו העפילה לסיבוב השני. תוניסיה העפילה לסיבוב השני. ניגריה העפילה לסיבוב השני. אתיופיה העפילה לסיבוב השני. התוצאה בסיכום שני המשחקים הייתה תיקו 0 - 0, ולפיכך נערך משחק פלייאוף מכריע על זהות הנבחרת שתעפיל לסיבוב הגמר. גם לאחר משחק הפלייאוף נותר השוויון בין הנבחרות, ובהטלת מטבע שנערכה נקבע כי מרוקו תעפיל לסיבוב הגמר. סודאן העפילה לסיבוב הגמר. ניגריה העפילה לסיבוב הגמר.
פונקציה קבועה

פונקציה קבועה היא פונקציה שמחזירה את אותו ערך לכל איבר של תחום הגדרתה. כלומר לכל x ו-y בתחום מתקיים f ( x ) = f ( y ) {\displaystyle f(x)=f(y)} . דוגמה: הפונקציה   f ( x ) ≡ 1 {\displaystyle \ f(x)\equiv 1} , שלכל ערך מחזירה 1, היא פונקציה קבועה. לעומת זאת, הפונקציה   f ( x ) = x {\displaystyle \ f(x)=x} מאוסף המספרים הממשיים לעצמו איננה קבועה משום שלמשל   f ( 0 ) ≠ f ( 1 ) {\displaystyle \ f(0)\neq f(1)} . הפונקציה הריקה, כלומר הפונקציה שהתחום שלה הוא הקבוצה הריקה, היא פונקציה קבועה באופן ריק, משום שאין x, y המקיימים   f ( x ) ≠ f ( y ) {\displaystyle \ f(x)\neq f(y)} . יש שמגדירים פונקציה קבועה ככזו שהתחום שלה אינו ריק. כאשר f : A → B היא פונקציה קבועה, אזי לכל שתי פונקציות g, h : C → A, מתקיים, ביחס לפעולת ההרכבה (שתסומן o ‏): f o g = f o h. עבור פונקציות ממשיות המוגדרות בקטע פתוח, פונקציה היא קבועה אם ורק אם היא גזירה ונגזרתה שווה ל-0 בכל נקודה. וכך גם עבור פונקציות המוגדרות על קטע סגור, כאשר מתייחסים בקצות הקטע לנגזרות החד צדדיות מימין ומשמאל בהתאמה. הדרישה שהקבוצה תהיה קטע הכרחית: הנגזרת של הפונקציה [ x ] {\displaystyle [x]} (הערך השלם) מתאפסת בקבוצה ( 0 , 1 ) ∪ ( 1 , 2 ) {\displaystyle (0,1)\cup (1,2)} אבל הפונקציה אינה קבועה בקבוצה. לא מספיק לדרוש שהתאפסות הנגזרת תהיה כמעט בכל מקום כפי שמדגימות פונקציות סינגולריות. באופן כללי יותר, פונקציה בכמה משתנים מקבוצה פתוחה וקשירה במרחב האוקלידי ה-n ממדי,   R n {\displaystyle \ \mathbb {R} ^{n}} , לממשיים היא קבועה אם ורק אם הגרדיאנט שלה מתאפס בכל התחום. הגרף של פונקציה קבועה מהממשיים לממשיים הוא ישר המקביל לציר ה- x. בכל מרחב טופולוגי הפונקציות הקבועות הן פונקציות רציפות. בחוג L {\displaystyle L} של פונקציות מעל חוג R {\displaystyle R} הכולל את הפונקציות הקבועות, ניתן לשכן את החוג R {\displaystyle R} כאוסף הפונקציות הקבועות ב- L {\displaystyle L} (לכל r ∈ R {\displaystyle r\in R} מותאמת הפונקציה הקבועה f ( x ) ≡ r {\displaystyle f(x)\equiv r} ). באותה צורה ניתן לשכן חוג בחוג הפולינומים מעליו. במרחב טופולוגי כללי, פונקציה נקראת קבועה באופן מקומי אם לכל נקודה קיימת סביבה שבה הפונקציה קבועה. פונקציות כאלו הן תמיד רציפות. אם המרחב קשיר אז פונקציה קבועה באופן מקומי היא קבועה. עובדה זו פשוטה להוכחה ישירות מן ההגדרה. נניח X {\displaystyle X} מרחב קשיר. נבחר a ∈ X {\displaystyle a\in X} . מהקביעות באופן מקומי נובע ש- { x ∈ X : f ( x ) = f ( a ) } {\displaystyle \{x\in X:f(x)=f(a)\}} ו- { x ∈ X : f ( x ) ≠ f ( a ) } {\displaystyle \{x\in X:f(x)\neq f(a)\}} הן קבוצות פתוחות וזרות שאיחודן הוא X {\displaystyle X} . הקבוצה הראשונה אינה ריקה (a איבר שלה) ולכן מהקשירות נובע שהקבוצה השנייה ריקה. כלומר f ( x ) = f ( a ) {\displaystyle f(x)=f(a)} לכל x ∈ X {\displaystyle x\in X} . במרחבים לא קשירים יש פונקציות קבועות מקומית שאינן קבועות. למשל הפונקציה f ( x ) = { 1 if  x 2 < 2 0 if  x 2 > 2 {\displaystyle f(x)=\left\{{\begin{matrix}1&{\mbox{if }}x^{2}<2\\0&{\mbox{if }}x^{2}>2\end{matrix}}\right.} קבועה באופן מקומי במרחב המספרים הרציונליים Q {\displaystyle \mathbb {Q} } . פונקציה קבועה, באתר MathWorld (באנגלית)
רק

האם התכוונתם ל... אוליבר רק – כדורגלן גרמני טיילור ראק – שחיינית קנדית יואל רק – אנתרופולוג וזואולוג ישראלי צבי רק – קצין צה"ל בדרגת אלוף-משנה, לשעבר מפקד הפנימייה הצבאית לפיקוד, בעל עיטור המופת אחר: ראק – מצב ברוגבי רק - האותיות המייצגות את מפלגת הירוקים בישראל ריק רוק (פירושונים)
מוקדמות מונדיאל 1954 - אירופה

45 נבחרות לאומיות נרשמו למוקדמות מונדיאל 1954, והתחרו על 16 מקומות בטורניר הגמר שנערך בשווייץ. שווייץ, המדינה המארחת, ואורוגוואי, האלופה המכהנת, העפילו אוטומטית והותירו 14 מקומות שעליהן התחרו במוקדמות. פיפ"א דחתה את בקשת ההרשמה של איסלנד. אירופה התחרתה בבתים 1 - 10 על 11 מקומות, עליהם התחרו 27 נבחרות מאירופה כולל ישראל ומצרים. בבית הזה היו 3 נבחרות ששיחקו אחת נגד השנייה בשיטת בית-חוץ. הנבחרת שסיימה במקום הראשון העפילה. גרמניה המערבית העפילה. שיטת המשחקים הייתה כמו בבית 1. בלגיה העפילה. בבית זה היו 4 נבחרות שכל אחת מהן שיחקה פעם אחת נגד יריבתה. שתי הראשונות העפילו. בית זה שימש גם כאליפות הבית הבריטית לשנים 1953–1954. אנגליה וסקוטלנד (שסירבה להשתתף במונדיאל 1950 בנסיבות זהות) העפילו. שיטת המשחקים הייתה כמו בבית 1. צרפת העפילה. בבית זה היו שתי נבחרות ששיחקו אחת נגד השנייה בשיטת בית-חוץ. הנבחרת הראשונה בבית העפילה. אוסטריה העפילה. שיטת המשחקים הייתה כמו בבית 5. באותה תקופה לא הייתה משמעות להפרש השערים, ומאחר וספרד וטורקיה סיימו עם מספר נקודות זהה הוחלט לערוך משחק מכריע במיקום נייטרלי. טורקיה העפילה לאחר הגרלה. לואיג'י פרנקו גמה, ילד בן 14 מרומא, שלף את השם של טורקיה מתוך כובע כשעיניו מכוסות. שיטת המשחקים הייתה כמו בבית 5. אולם, בעקבות פרישת פולין העפילה הונגריה אוטומטית. שיטת המשחקים הייתה כמו בבית 1. צ'כוסלובקיה העפילה. שיטת המשחקים הייתה כמו בבית 5. איטליה העפילה. שיטת המשחקים הייתה כמו בבית 1. יוגוסלביה העפילה.
מוקדמות מונדיאל 1958 - אירופה

55 נבחרות לאומיות נרשמו למוקדמות מונדיאל 1958, והתחרו על 16 מקומות בטורניר הגמר. שוודיה, המארחת, וגרמניה המערבית, האלופה המכהנת, העפילו אוטומטית, והותירו 14 מקומות ל-53 הנבחרות האחרות. לאירופה (אופ"א) הוקצו 11 מקומות, מתוכם 2 אוטומטיים למארחת שוודיה והאלופה גרמניה המערבית, ועל 9 המקומות הנותרים התחרו 27 נבחרות. 27 הנבחרות שנותרו חולקו לתשעה בתים בני 3 נבחרות כל אחד. כל נבחרת שיחקה נגד יריבותיה בשיטת בית-חוץ, והנבחרת הראשונה בכל בית העפילה. אנגליה העפילה. צרפת העפילה. הונגריה העפילה. צ'כוסלובקיה העפילה. אוסטריה העפילה. פולין וברית המועצות סיימו עם מספר נקודות זהה, ומאחר ובאותה תקופה לא היה נהוג להתחשב בהפרש השערים נערך משחק פלייאוף מכריע במיקום נייטרלי. ברית המועצות העפילה. יוגוסלביה העפילה. צפון אירלנד העפילה. סקוטלנד העפילה.
מוקדמות מונדיאל 1962 - אירופה

56 נבחרות לאומיות נרשמו למוקדמות מונדיאל 1962, והתחרו על 16 מקומות בטורניר הגמר. צ'ילה, המארחת, וברזיל, האלופה המכהנת, העפילו אוטומטית, והותירו 14 מקומות ל-54 הנבחרות האחרות. לאירופה (אופ"א) הוקצו שמונה מקומות ישירים פלוס 2 מקומות בפלייאוף הבין-יבשתי (נגד נבחרת מאפריקה או מאסיה), עליהם התחרו 30 נבחרות כולל ישראל ואתיופיה. 30 הנבחרות חולקו לעשרה בתים, להם היו חוקים שונים כמפורט להלן: בבתים 1 - 6 ובבית 8 היו שלוש נבחרות. כל נבחרת שיחקה נגד יריבותיה בשיטת בית-חוץ. הנבחרת הראשונה בבית העפילה. בבית 7 היו חמש נבחרות ששיחקו בטורניר נוקאאוט שמשחקיו נערכו בשיטת בית-חוץ. הנבחרת שניצחה בסיבוב האחרון העפילה. בבית 9 היו שתי נבחרות ששיחקו אחד נגד השנייה בשיטת בית-חוץ. הנבחרת המנצחת העפילה לפלייאוף הבין-יבשתי אירופה-אפריקה. בבית 10 היו שתי נבחרות ששיחקו אחת נגד השנייה בשיטת בית-חוץ. הנבחרת המנצחת העפילה לפלייאוף הבין יבשתי אירופה-אסיה. שוודיה ושווייץ סיימו עם מספר נקודות זהה, ולפיכך נערך משחק מכריע במיקום נייטרלי. שווייץ העפילה. בולגריה וצרפת סיימו עם מספר נקודות זהה, ולפיכך נערך משחק מכריע במיקום נייטרלי. בולגריה העפילה. גרמניה המערבית העפילה. הונגריה העפילה. ברית המועצות העפילה. אנגליה העפילה. ישראל העפילה לסיבוב השני מול אתיופיה. ישראל העפילה לשלב האחרון מול איטליה, שהעפילה אליו אוטומטית בזכות פרישת יריבתה רומניה. איטליה העפילה. צ'כוסלובקיה וסקוטלנד סיימו עם מספר נקודות זהה, ולפיכך נערך משחק מכריע במיקום נייטרלי. צ'כוסלובקיה העפילה. ספרד העפילה לפלייאוף הבין-יבשתי אירופה-אפריקה. יוגוסלביה העפילה לפלייאוף הבין-יבשתי אירופה-אסיה. משחק זה לא נערך בעקבות בעיות ויזה. השחקנים של מזרח גרמניה לא קיבלו היתר כניסה להולנד. מאחר שהונגריה עלתה בכל מקרה עם שלושה ניצחונות, לא נקבע תאריך אחר למשחק.
מוקדמות מונדיאל 1966 - אירופה

74 נבחרות לאומיות נרשמו למוקדמות מונדיאל 1966, והתחרו על 16 מקומות בטורניר הגמר. אנגליה, המארחת, וברזיל, האלופה המכהנת, העפילו אוטומטית והותירו 14 מקומות לשאר הנבחרות. 16 המקומות במונדיאל חולקו לקונפדרציות השונות של פיפ"א. לאירופה (אופ"א) הוקצו 10 מקומות, מתוכם אחד למארחת אנגליה, כשעל תשעת המקומות הנותרים התחרו 32 נבחרות כולל ישראל וסוריה שהיו חלק מההתאחדות האסייתית. 32 הנבחרות חולקו לארבעה בתים של שלוש נבחרות ולחמישה בתים של ארבע נבחרות, ובסך הכל תשעה בתים. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה למונדיאל. בלגיה ובולגריה סיימו עם מספר נקודות זהה, ולפיכך נערך משחק פלייאוף מכריע במיקום נייטרלי. בולגריה העפילה. גרמניה המערבית העפילה. צרפת העפילה. פורטוגל העפילה. שווייץ העפילה. הונגריה העפילה. ברית המועצות העפילה. איטליה העפילה. סוריה פרשה על מנת להביע תמיכה בנבחרות מאפריקה שפרשו מהמוקדמות על רקע שריון מקום יחיד לאפריקה ולאסיה ביחד. ספרד ואירלנד סיימו עם מספר נקודות זהה, ולפיכך נערך ב-10 בנובמבר 1965 משחק פלייאוף במיקום נייטרלי, בו גברה ספרד על אירלנד בתוצאה 1–0, והעפילה למונדיאל.
גרודז'יסק

האם התכוונתם ל... גרודז'יסק מזובייצקי – עיירה במחוז מזוביה, סמוך לוורשה, פולין. גרודז'יסק ויילקופולסקי – עיר במחוז פוזנן, פולין. גרודז'יסקו – עיירה במחוז לבוב, אוקראינה. גרודז'יסקו דולנה – כפר מחוז לבוב, אוקראינה. גרודז'יסקו גורנה – כפר במחוז לבוב, אוקראינה.
מוקדמות מונדיאל 1978 - אירופה

107 נבחרות לאומיות נרשמו למוקדמות מונדיאל 1978, והתחרו על 16 מקומות בטורניר הגמר. ארגנטינה, המארחת, וגרמניה המערבית, האלופה המכהנת, העפילו אוטומטית, והותירו 14 מקומות לנבחרות האחרות. לאירופה (אופ"א) הוקצו 9.5 מקומות, מתוכם אחד לאלופה גרמניה המערבית ועל השאר התחרו 31 נבחרות. 32 נבחרות מאופ"א נרשמו למוקדמות. לאזור זה הוקצו 9.5 מקומות במונדיאל. גרמניה המערבית האלופה המכהנת, העפילה אוטומטית והותירה 8.5 מקומות ל-31 הנבחרות הנותרות. הנבחרות חולקו לחמישה בתים בני 3 נבחרות ולארבעה בתים בני 4 נבחרות, ובסך הכל ל-9 בתים. הן שיחקו אחת נגד השנייה בשיטת בית-חוץ. הנבחרת הראשונה בכל בית העפילה למונדיאל, למעט זו שבבית 9 שהעפילה לפלייאוף הבין-יבשתי מול נציגת דרום אמריקה.
מוקדמות מונדיאל 1978 - אפריקה

107 נבחרות לאומיות נרשמו למוקדמות מונדיאל 1978, והתחרו על 16 מקומות בטורניר הגמר. ארגנטינה, המארחת, וגרמניה המערבית, האלופה המכהנת, העפילו אוטומטית, והותירו 14 מקומות לנבחרות האחרות. לאפריקה (CAF) הוקצה מקום אחד, עליו התחרו 26 נבחרות. 26 נבחרות נרשמו לטורניר והתמודדו על מקום אחד במונדיאל, אך במהלך המשחקים פרשו נבחרות אחדות. המשחקים התנהלו במבנה הבא: סיבוב מקדים, סיבוב ראשון, סיבוב שני וסיבוב שלישי: כל אחד מהסבבים פעל במתכונת נוקאאוט, כשהנבחרות משחקות בשיטת בית-חוץ. המנצחת בסיכום שני המשחקים העפילה לסיבוב הבא, עד שבתהליך אלימינציה נותרו 3 נבחרות. במקרה של חוסר הכרעה הוארך המשחק (כלל יתרון בשערי חוץ לא היה נהוג אז), ואם גם לאחר מכן לא הייתה הכרעה נערך דו-קרב פנדלים. בחלק מהמקרים נערך משחק מכריע. סיבוב הגמר: 3 הנבחרות שיחקו אחת נגד השנייה בשיטת בית-חוץ. הנבחרת המנצחת העפילה למונדיאל. סיירה לאון העפילה לסיבוב הראשון. וולטה עילית העפילה לסיבוב הראשון. בסיבוב זה היו אמורים להיערך משחקים בין הרפובליקה המרכז אפריקאית לזאיר, קניה וסודאן ואוגנדה וטנזניה. ברם, לאור פרישת הרפובליקה המרכז אפריקאית, סודאן וטנזניה, העפילו יריבותיהן אוטומטית לסיבוב השני. אלג'יריה העפילה לסיבוב השני. זמביה העפילה לסיבוב השני. התוצאה בסיכום שני המשחקים הייתה תיקו 2–2, אך תוניסיה העפילה לסיבוב השני לאחר שגברה על מרוקו 4–2 בדו-קרב פנדלים. טוגו העפילה לסיבוב השני. התוצאה בסיכום שני המשחקים הייתה תיקו 3–3, ולפיכך נערך משחק מכריע במיקום נייטרלי. גינאה העפילה לסיבוב השני. ניגריה העפילה לסיבוב השני. קונגו ברזוויל העפילה לסיבוב השני. חוף השנהב העפילה לסיבוב השני. מצרים העפילה לסיבוב השני. בסיבוב זה היה אמור להיערך משחק בין ניגריה לזאיר, אולם לאור פרישת זאיר העפילה ניגריה אוטומטית לסיבוב הבא. תוניסיה העפילה לסיבוב השלישי. גינאה העפילה לסיבוב השלישי. חוף השנהב העפילה לסיבוב השלישי. מצרים העפילה לסיבוב השלישי. זמביה העפילה לסיבוב השלישי. תוניסיה העפילה לסיבוב הגמר. ניגריה העפילה לסיבוב הגמר. מצרים העפילה לסיבוב הגמר. ניצחון טכני
מוקדמות מונדיאל 1982 - אירופה

109 נבחרות לאומיות נרשמו למוקדמות מונדיאל 1982, והתחרו על 24 מקומות בטורניר הגמר, שהיו עלייה מ-16 מקומות במונדיאלים הקודמים. ספרד, המארחת, וארגנטינה, האלופה המכהנת, העפילו אוטומטית, והותירו 22 מקומות לנבחרות האחרות. לאירופה (אופ"א) הוקצו 14 מקומות, אחד מתוכם למארחת ספרד ועל 13 הנותרים התחרו 33 נבחרות כולל ישראל, למרות שלא הייתה חברה באופ"א באותה עת. 33 הנבחרות חולקו ל-7 בתים. הנבחרות שיחקו אחת נגד השנייה בשיטת בית-חוץ. מספר הנבחרות והמעפילות מכל בית מפורט להלן: בבתים 1 - 6 היו 5 נבחרות בכל בית, ושתי הראשונות מעפילות. בבית 7 היו 3 נבחרות, ורק הנבחרת הראשונה בבית העפילה. גרמניה המערבית ואוסטריה העפילו. בלגיה וצרפת העפילו. ברית המועצות וצ'כוסלובקיה העפילו. הונגריה ואנגליה העפילו. יוגוסלביה ואיטליה העפילו. סקוטלנד וצפון אירלנד העפילו. פולין העפילה.